
JAVNA OBJAVA 
elaborata Lokacijske preveritve za individualno odstopanje od prostorskih izvedbenih pogojev za EUP VL_1825 na zemljiščih s parc. št. 368/5 in 368/10, k.o. Velika Ligojna


Občina Vrhnika vodi postopek priprave Lokacijske preveritve za individualno odstopanje od prostorskih izvedbenih pogojev za EUP VL_1825 na zemljišču s parc. št. 368/5 in 368/10, k.o. Velika Ligojna (v nadaljevanju: LP). 

Načrtovalec Sonet d.o.o. je na podlagi 136. člena Zakona o urejanju prostora – ZUreP-3 (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) izdelal elaborat LP. 

Elaborat LP je dostopen na vpogled na Občini Vrhnika, Oddelek za prostor, Tržaška cesta 1, Vrhnika in objavljen na spletni strani Občine Vrhnika www.vrhnika.si pod zavihkom: PROSTOR / PROSTORSKI AKTI V PRIPRAVI / Lokacijske preveritve (LP) / 2. Lokacijska preveritev za individualno odstopanje od prostorskih izvedbenih pogojev v enoti urejanja prostora VL_1825.

Na podlagi 138. člena ZUreP-3 se elaborat LP javno objavi za najmanj 15 dni na spletni strani občine, javnost pa ima v tem času možnost vložitve pripomb in predlogov. Pripombe in predloge zbiramo do 27. 11. 2026.

Pripombe in predloge se poda pisno na posebnem obrazcu »Pripombe in predlogi na elaborat LP za EUP VL_1825«, ki je objavljen na spletni strani občine, in pošlje na naslov: Občina Vrhnika, Oddelek za prostor, Tržaška cesta 1, 1360 Vrhnika, ali po e-pošti na naslov: obcina.vrhnika@vrhnika.si.

Občina Vrhnika je bila ob 15. obletnici osamosvojitve za izjemne zasluge pri uveljavljanju in obrambi samostojnosti ter suverenosti naše države odlikovana z zlatim častnim znakom svobode Republike Slovenije.

